Daniel Ricciardo

Daniel Ricciardo (lindur më 1 korrik 1989 në Perth, Australia Perëndimore) është një pilot australian që garon në Formula Një për skuadrën franceze Renault. Ai ka fituar Kampionatin Britanik të Formulës Tre në vitin 2009. Pasi Mark Webber lajmëroi tërheqjen e tij nga Formula Një, Ricciardo u konfirmua si pasardhësi i tij te Red Bull për sezonin 2014. Ai do të jetë partneri i Sebastian Vettel i cili është kampioni në fuqi.

Ai shpalli emrin e tij 'Ricciardo' jo 'Ricey-ardo' duke thënë se familja e tij e shqipton atë.

Karriera
Formula Ford dhe Formula BMW
Ricciardo filloi garaimin karting në moshën 9 vjeç dhe mori pjesë në shumë evente të karting që nga fillimi. Në vitin 2005, ai u bashkua kampionatit Formula Ford në Australinë Perëndimore në moshën 15 vjeç, duke garuar me makinën Van Diemen; ai e mbylli sezonin në vendin e tretë. Në fund të sezonit, ai mori makinën Van Diemen duke garuar nëpër rrugët e pistës Sandown Raceway në Melbourne për të konkuruar në kampionatin kombëtarë të Formula Ford, por makina e tij e vjetër nuk ishte konkuruaese dhe ai e mbylli garën në vendin e 16të dhe u tërhoq në garën e tretë. Vitin tjetër, megjithatë, ai fitoi një bursë në kampionatin aziatik të Formula BMW me Eurasia Motorsport. Gjatë sezonit debutues, Ricciardo mori dy fitore (të dyja në Cirkuiti Bira) dhe gjithashtu arriti një pole position në Zhuhai. Ai e përfundoi renditjen e pilotëve në vendin e tretë me 231 pikë, 59 pikë më pak se kampioni Earl Bamber.

Në gusht të atij viti, atij i'u dha për një shëtitje një nga makinat e Formula BMW për të garuar në garën e tetë në kampionatin britanik. Pavarësisht tërheqjes në garën e parë, Ricciardo u rikthye për të përfunduar në vendin e tetë në garën e dytë duke marrë edhe 3 pikë të cilat do të ishin të vetmet pikë që do të merrte deri në fund të sezonit. Në fund të vitit, ai hyri në Formula BMW World Final me makinën Fortec Motorsport ku përfundoi në vendin e pestë, 40 sekonda nga fituesi i garës Christian Vietoris.

Formula Tre
Gjatë gjysmës së sezonit 2008, Ricciardo bëri debutimin e tij në Formula Tre në pistën e Nürburgring, duke hyrë në skuadrën e SG Formula të Formula 3 Euro Series. Pavarësisht se kaloi një periudhë të shkurtër me skuadrën SG Formula, ai u kualifikua për garën e parë të tij të Australisë i teti ku më vonë në garë përfundoi garën i gjashti pasi James Jakes dhe Christian Vietoris ngecën në bokse.

Ricciardo lëvizi te Kampionati Britanik i Formula Tre për sezonin 2009 me makinën Carlin Motorsport. Ai gjithashtu bëri debutimin e tij në kampionatin e World Series by Renault, duke garuar sëbashku me Charles Pic te Tech 1 Racing për raundet Autódromo Internacional do Algarve në Portugali. Ai u tërhoq në garën e parë dhe në garën e dytë përfundoi i 15ti. Kur u rikthyue në Formulën Tre, ai thelloi avantazhin në kampionat me 45 pikë përpara se të rikthehej në cirkuitin portugez. Një fitore dhe një vend i tretë në pistën britanike, i solli atij në avantazh të pakundërshtueshëm prej 64 pikë avantazh ndaj Renger van der Zande. Kjo gjë e bëri Ricciardon pilotin e parë australian që nga David Brabham në vitin 1989 që fiton një titull të Kampionatit Britanik të Formula Tre. Ashtu si Brabham, Ricciardo e fitoi titullin me një makinë që ka motorrin Volkswagen. Ricciardo e përfundoi sezonin në nivele të larta, duke marrë dy pole position në raundin e fundit të kampionatit, në cirkuitin e Brands Hatch. Ai e fitoi garën e parë me 50 sekonda distancë, gjithashtu edhe të dytën, të dy garat u zhvilluan në cirkuitin e Oulton Park. Ai e fitoi kampionatin me 87 pikë diferencë nga vendi i dytë që mbahej nga austriaku Walter Grubmüller dhe 97 pikë nga vendi i tretë Renger van der Zande i cili mungoi në 2 garat e para dhe 2 garat e fundit.

Ricciardo vazhdoi bashkpunimin me Carlin, duke garuar në Çmimin e madhë të Makaut. Riccardo shpejt shfaqi ritmin e tij, duke përfunduar i dyti (dhe debutuesi më i shpejtë) mbrapa Marcus Ericsson në kualifikuesen e parë, përpara se ta mbyllte në vendin e pestë kualfikuesen e dytë, duke vendosur kohën e tij për garën. Ricciardo u detyrua të tërhiqej nga gara që në xhiron e parë pasi goditi një nga muret e pistës.

Formula Renault 3.5 Series
Më 30 tetor 2009, Ricciardo u ble nga Tech 1 për të konkuruar në sezoni 2010. Ai konkuroi me skuadrën në Autódromo Internacional do Algarve në Portugali në 2009 dhe shoku i tij i skuadrës ishte Brendon Hartley, një tjetër pilot që u largua në mesin e sezonit nga skuadra.

Pas një incidenti gjatë një ngjitje malore me biçikletë, Ricciardo u detyrua të humbiste testin e dytë të sezonit 2010, por ai arriti të merrte pole position në dy garat e para të hapjes së sezonit 2010 në cirkuitin e Ciudad del Motor de Aragón në Alcañiz të Spanjës. Ai i përfundoi garat në vendin e dytë dhe të tretë respektivisht, duke i krijuar vetes një status si pretendet për titullin kampion. Dy javë më vonë, në cirkuitin e Circuit de Spa-Francorchamps, ai e përfundoi garën në vendin e 13 pasi shkoi qëndroi në boske si dënim për shkak se kishte penguar pilotët e tjerë. Në garën e dytë në atë cirkuit, ai ishte i dyti por i'u dha një penallti për shkak se theu rregullat para fillimit të garës dhe e përfundoi atë në vendin e pestë. Një javë më vonë, në Circuit de Monaco, Ricciardo siguroi pole position e tretë të sezonit dhe e përfundoi garën në vendin e parë 33 sekonda para rivalit për titull Stefano Coletti. Kjo ishte edhe fitorja e tij e parë në kampionat në garën e pestë të sezonit. Australiani siguroi edhe 2 fitore të tjera në garat e Hungaroring dhe Hockenheim. Pas pole position e gjashtë pas 12 garash, shefi i Tech 1, Simon Abadie, vlerësoi përpjekjet e pilotit në maksimum, duke thënë: "Unë jam i lumtur, dhe i lumtur për Danielin sepse 6 pole position në 12 gara është mirë", dhe më pas tregoi ambicjet e skuadrës për sukses, duke i thënë korrespondentit të autosport Peter Mills, "Unë shpresoj që Daniel të fitoj kampionatin".

Në garën e parë të cirkuitin e Silverstone, Ricciardo u përfshi në një aksident spektakolar me fituesin e pole position të asaj gare Jon Lancaster, me australianin që doli nga pista dhe u përplas me muret rrethuese, dhe përfundimisht dëmtoi gomat e makinës së tij. Aksidenti erdhi në fundin e garës, kurse shoku i tij i skuadrës Jean-Éric Vergne fitoi garën pas aksidentit. Pasi siguroi pol pozitë në garën e dytë të këtij cirkuiti, Ricciardo kaloi shumicën e garës duke kryesuar me 3 sekonda nga ndjekësit. Megjithatë, pas një frenimi të gabuar në xhiron e fundit të garës bëri që rivali i tij për titull Esteban Guerrieri ta parakalonte atë dhe të fitonte garën.

Duke arritur në raundin e fundit të sezonit, Ricciardo ishte vetëm 3 pikë mbrapa kyresuesit të kampionatit Mikhail Aleshin dhe vetëm 13 pikë para vendit të tretë që mbahej nga argjentinasi Esteban Guerrieri. Pasi more pol pozitën e tetë të sezonit, australiani ja doli mbanë për të marrë fitore dhe gjithashtu të vendoste xhiron më të shpejtë gjatë garës. Pasi siguroi vendin e dytë në provat kualifikuese për garën e dytë, Ricciardo arriti ta ruajë pozicionin e tij deri sa arriti në boske dhe u parakalua nga 2 pilotë të tjerë, përfshirë shokun e skuadrës Jean-Éric Vergne. Me vetëm 2 xhiro të ngelur dhe duke luftuar për një pozicion, australiani u parakalua nga rivali për titull Aleshin. Duke përfunduar garën në pozicionin e katërt, Ricciardo dështoi të siguronte titullin në sezonin e tij debutues, duke e humbur atë nga Mikhail Aleshin për vetëm dy pikë.

Në 2011, Ricciardo garoi për ISR Racing para se të thirrej nga skuadra e Formula 1, HRT.

Formula Një 
Ricciardo bëri debutimin e tij në timonin e një makine të Formula Një në Circuito de Jerez, ku ai testoi makinën Red Bull Racing me disa pilotë të rinj për tre ditë në datat 1–3 dhjetor 2009. Në ditën e fundit të testeve, ai vendosi kohën më të shpejtë duke u shkëputur nga pilotët e tjerë me më shumë se 1 sekondë. Ai ishte i vetmi pilot që e uli kohën nën 1:17. Shefi i Red Bull Racing Christian Horner sygjeroi që Ricciardo të zëvëndësonte shokun e tij në World Series 2010, Hartley, si piloti testues dhe rezervë i skuadrës. Pasi doli, Ricciardo dhe Hartley ishin ndarë për të testuar të 2 makinat Red Bull, por Ricciardo shkoi më vonë te Scuderia Toro Rosso kurse Hartley u hoq nga akademia e Red Bull.

Më 11 nëntor 2010, Ricciardo u konfirmua si piloti i vetëm që do të përfaqsonte Red Bull Racing në testet e fundit të sezonit të pilotëve të rinj në Yas Marina Circuit, më 16–17 nëntor. Pas njoftimit, ai komentoi, "Unë nuk mund të presë për të garuar sërisht me makinën fantastike të Formula Një. Ricciardo vazhdoi të tregoj aftësitë e tij, duke dominuar eventin. Me xhiron e tij më të shpejtë, ai ishte 1,3 sekonda më i shpejtë se kampioni i sezonit 2010, Sebastian Vettel.

Disa ditë pasi kompletoi testet, Ricciardo u konfirmua si piloti testues dhe rezerve i Toro Rosso-s për sezonin 2011, dhe do të merrte pjesë në praktikën e lirë të çdo gare. Franz Tost, shefi i Toro Rosso-s tha se: "duke pasur një të ri të uritur për të garuar do të thotë që pilotët tonë të parë duhet të jenë të mprehtë dhe mirë.", duke i'u referuar pilotëve Jaime Alguersuari dhe Sebastian Buemi.

Në Çmimin e madh të Australisë 2011, Ricciardo vendosi kohën e 16të më të mirë në praktikën e parë, vetëm një të dhjetën më i ngadaltë se shoku i tij i skuadrës me eksperiencë Sebastian Buemi. Australiani më vonë përmirësoi kohën e tij duke e përfunduar praktikën e premtes në Çmimin e madh të Turqisë në vendin e tetë, një pozicion para Buemi.

HRT (2011)
parapamje|majtas|Ricciardo duke garuar për HRT.
Më 30 qershor 2011, Ricciardo firmosi me Hispania Racing, duke zëvëndësuar Narain Karthikeyan për të gjitha garat e mbetur të sezonit 2011 përveç Çmimit të madhë të Indisë, për të lënë Karthikeyan të garojë në garën e shtëpisë.

Megjithatë, më 22 tetor 2011, disa ditë para fillimit të Çmimit të madhë të Indisë, ku Narain Karthikeyan u rikthye për të garuar në garën e shtëpisë, HRT F1 lajmëroi se Vitantonio Liuzzi i hapi rrugën indianit Karthikeyan për të garuar në sy të tifozëve të vendit të tij, duke lejuar Ricciardon me skuadrën spanjolle. Ai e përfundoi garën në vendin e 18të pasi u nis nga vendi i 21të. Në Çmimin e madh të Abu Dhabit, Ricciardo u tërhoq nga gara për shkak të probleme mekanike në gjeneratorin e korentit të alternuar pasi nisi garën nga vendi i 20. Në garën e fundit të sezonit në Brazil, ai e nisi garën nga vendi i 22të dhe e përfundoi në vendin e 20të kurse shoku i tij Liuzzi u tërhoq nga gara në xhiron e 61të për shkak të problemeve mekanike.

Ricciardo garoi në 11 gara ku pozicioni më i mirë që mori ishte vendi i 18të; këtë pozicion e mori në garat e Hungarisë dhe Indisë. Në garën e Italisë, Ricciardo përfundoi i 16të por pas përfundimit të garës, ai nuk u klasifikua pasi e kishte mbyllur garën 14 xhiro mbrapa nga fituesit Sebastian Vettel, duke dështuar të plotësonte 90% të garës si kriter minimal për tu klasifikuar.

Toro Rosso (2012–2013)
Më 14 dhjetor 2011, i konfirmua që Ricciardo do të garonte për Toro Rosso-n për sezonin 2012, sëbashku me francezin Jean-Éric Vergne i cili më vonë u parakalua edhe nga britaniku Paul di Resta. Në garën e parë të sezonit në Australi, Ricciardo arriti të parakalojë shokun e skuadrës në xhiron e fundit duke marrë 2 pikët e para në karrierën si pilot i Formula Një. Pas këtij rezultati të mirë në garën e parë të sezonit, Ricciardo nuk mori pikë deri në Çmimin e madhë të Belgjikës ku e përfundoi garën i nënti sërisht para di Restës, por këtë herë mbrapa Éric Vergne i cili e përfundoi garën e teti.

Pas një vendi të 12të në garën e rradhës në Itali, Ricciardo arriti të merrte në 3 gara rresht pikë; në garat e Singaporit dhe Indisë përfundoi i nënti, kurse në garën e Koresë përfundoi i dhjeti. Në garën e Monakos, ai u tërhoq nga gara për herë të parë për shkak të një problemi në timon, kjo do të ishte edhe tërheqja e vetme e sezonit të Ricciardos. Më pas Ricciardo mori edhe 1 pikë në garën e Abu Dhabit. Ai e mbylli sezonin me 10 pikë kurse shoku i tij i skuadrës Jean-Éric Vergne e mbylli me 16 pikë. Më 31 tetor 2012, Toro Rosso lajmëroi se kishin firmosur me Ricciardon edhe për sezonin 2013.

Sezoni 2013 nuk nisi në rrugën duhur për Riccardon pasi ai nuk mori pikë në dy garat e para të sezonit sepse i përfundoi para kohë për shkak të problemeve mekanike. Në garën e tretë të sezonit në Kinë, ai e përfundoi garën në vendin e 7të duke marrë 6 pikë; ky ishte rezultati më i mirë i karrierës së tij në Formula Një. Në garën e katërt të sezonit në Bahrain, makina e tij STR8 nuk ishte në një gjëndje të mirë me Riccardon që e mbylli garën në vendin e 16të. Gjatë sezonit, ai do të merrte 1 pikë në Spanjë, Belgjikë, Indi dhe Brazil, 4 pikë në Britani dhe 6 pikë në Kinë dhe Itali. Ai e mbylli sezonin me 20 pikë kurse shoku i tij i skuadrës Jean-Éric Vergne me 13 pikë.

Infiniti Red Bull (2014)
Më 2 shtator 2013, Ricciardo u shpall si zëvëndësuesi i patriotit të tij Mark Webber te Infiniti Red Bull Racing direkt në një televizion australian. Ai do të jetë partneri i Sebastian Vettel i cili është kampion i katërfishtë botëror.

Në garën e parë të sezonit, në Australi, Ricciardo u kualifikua për garën në vendin e dytë dhe u mposht në xhiron e fundit të sesionit nga Lewis Hamilton. Në garë, Riccardo përfundoi në vendin e dytë mbrapa debutuesit Kevin Magnussen për t'u australiani i parë që merr një podium në garën e shtëpisë së tij. Megjithatë, vendi i dytë i Riccardos u hetua nga delegati teknik i Formula Një Jo Bauer, pasi zbuloi se Red Bull-i i Ricciardos kishte kaluar limitin e konsumimit të karburantit i cili është 100 litra. Ricciardo më pas u skualifikua për këtë shkelje teknike dhe humbi pozicionin e dytë të fituar në garë, më pas Red Bull konfirmoi se do të apelojë vendimin.

 Rekordi i garimit 
Përmbledhja e karrierës
 Sezoni Seria Skuadra Gara Fitore Poles Sh/Xhiro Podiume Pikë Pozicioni 2005 Western Australian Formula Ford Champ. Privateer 3 0 0 ? 0 74 8ti 2006 Formula BMW Asia Eurasia Motorsport 19 2 3 3 12 231 3ti Formula BMW UK Motaworld Racing 2 0 0 0 0 3 20ti Formula BMW World Final Fortec Motorsport 1 0 0 0 0 N/A 5ti 2007 Formula Renault 2.0 Italy RP Motorsport 14 0 0 0 0 196 6ti Eurocup Formula Renault 2.0 4 0 0 0 0 0 NC 2008 Formula Renault 2.0 WEC SG Formula 15 8 9 7 11 192 1ri Eurocup Formula Renault 2.0 18 6 5 5 7 136 2ti Formula 3 Euro Series 2 0 0 0 0 N/A NC† Masters of Formula 3 1 0 0 0 0 N/A NC 2009 British Formula Three Championship Carlin Motorsport 20 7 6 5 13 275 1ri Masters of Formula 3 1 0 0 0 0 N/A NC Formula Renault 3.5 Series Tech 1 Racing 2 0 0 0 0 0 34ti Macau Grand Prix Carlin 1 0 0 0 0 N/A NC 2010 Formula Renault 3.5 Series Tech 1 Racing 16 4 8 5 8 136 2tiFormula NjëToro Rosso Pilotë testues 2011 Formula Renault 3.5 Series ISR 12 1 2 3 6 144 5tiFormula NjëScuderia Toro Rosso Pilotë testuesFormula NjëHRT Formula 1 Team 11 0 0 0 0 0 27ti 2012Formula NjëScuderia Toro Rosso 20 0 0 0 0 10 18ti 2013Formula NjëScuderia Toro Rosso 19 0 0 0 0 20 14ti 2014Formula NjëInfiniti Red Bull Racing 1 0 0 0 0 0* NC*
* Sezoni në vazhdim.
Rezultatet në Formula 3 Euro Series
(veglat)
 Viti Skuadra 1 2 3 4 5 6 7 8 9 10 11 12 13 14 15 16 17 18 19 20 Poz. Pikë 2008 SG Formula HOC11 HOC12 MUG1 MUG2 PAU1 PAU2 NOR1 NOR2 ZAN1 ZAN2NÜR16NÜR215 BRH1 BRH2 CAT1 CAT2 LMS1 LMS2 HOC21 HOC22 NC† 0
† – Si Ricciardo ishte një pilot i ftuar, ai kishte të drejtën për të fituar pikë.
Rezultatet në Formula Renault 3.5 Series
(veglat) (Garat me shkronja të trasha përfshijnë pole position) (Garat me shkronja të pjerrta përfshijnë xhirot më të shpejta)
 Viti  Skuadra 1 2 3 4 5 6 7 8 9 10 11 12 13 14 15 16 17 Poz. Pikë 2009 Tech 1 Racing CATSPR CATFEA SPASPR SPAFEA MONFEA HUNSPR HUNFEA SILSPR SILFEA BUGSPR BUGFEA ALGSPRRet ALGFEA15 NÜRSPR NÜRFEA ALCSPR ALCFEA 34ti 0 2010 Tech 1 Racing ALC13 ALC22 SPA113 SPA25 MON11 BRN112 BRN25 MAG16 MAG22 HUN11 HUN26 HOC11 HOC211 SIL1Ret SIL22 CAT11 CAT24 2ti 136 2011 ISR Racing ALC1 ALC2 SPA110 SPA29 MNZ16 MNZ22 MON11 NÜR12 NÜR25 HUN1DNS HUN212 SIL12 SIL22 LEC16 LEC22 CAT1 CAT2 5ti 144
Rezultatet në Formula Një
(veglat) (Garat me shkronja të trasha përfshijnë pole position) (Garat me shkronja të pjerrta përfshijnë xhirot më të shpejta)
 Viti Skuderia Modeli Mottori 1 2 3 4 5 6 7 8 9 10 11 12 13 14 15 16 17 18 19 20 Poz. Pikë 2011 Scuderia Toro Rosso Toro Rosso STR6 Ferrari 056 2.4 V8 AUSTD MALTD KINTD TURTD SPATD MONTD KANTD EURTD 27ti 0 Hispania Racing F1 Team Hispania F111 Cosworth CA2011 V8 BRI19 GER19 HUN18 BELRet ITANC SIN19 JPN22 KOR19 IND18 ABURet BRA20 2012 Scuderia Toro Rosso Toro Rosso STR7 Ferrari 056 2.4 V8 AUS9 MAL12 KIN17 BHR15 SPA13 MONRet KAN14 EUR11 BRI13 GER13 HUN15 BEL9 ITA12 SIN9 JPN10 KOR9 IND13 ABU10 SHBA12 BRA13 18ti 10 2013 Scuderia Toro Rosso Toro Rosso STR8 Ferrari 056 2.4 V8 AUSRet MAL18† KIN7 BHR16 SPA10 MONRet KAN15 BRI8 GER12 HUN13 BEL10 ITA7 SINRet KOR19 JPN13 IND10 ABU16 SHBA11 BRA10 14ti 20 2014 Infiniti Red Bull Racing Red Bull RB10 Renault Energy F1-2014 1.6 V6 t AUSSKF MAL BHR KIN SPA MON KAN AUT BRI GER HUN BEL ITA SIN JPN RUS SHBA BRA ABU NC* 0*
 Piloti nuk e ka përfunduar, por ka kompletuar 90% të garës.
* Sezoni në vazhdim.

 Referime 

 Lidhje të jashtëme 
Faqja zyrtare
Profili në Driver Database
Profili në Formula1.com

Kategoria:Lindje 1989
Kategoria:Njerëz që jetojnë
Kategoria:Pilotë australianë në Formula Një
Kategoria:Pilotë në Formula Renault 2.0 WEC
Kategoria:Pilotë në Formula Renault 3.5 Series
Kategoria:Pilotë në Scuderia Toro Rosso
Kategoria:Pilotë në Red Bull Racing
Kategoria:Pilotë në Hispania Racing